Marinari amerikan vrau dy veta dhe më pas kreu vetëvrasje në Pearl Harbor
Ende nuk janë dhënë hollësi për identitetin e as motivet e incidentit.
Një marinar amerikan në detyrë, hapi zjarr ndaj tre punonjësve civil të mërkurën në Pearl Harbot duke vrarë dy prej tyre, para se të vetëvritej. Komandanti i Rajonit të Marinës në Hawaii, Admirali Robert Chadwick, tha se nuk dihen motivet e incidentit që ndodhi në kantierin e marinës në Pearl Harbor Ai tha se nuk është e qartë nëse marinari dhe civilët kishin ndonjë marrëdhënie apo nëse “ata ishin shënjestër e të shtënave”. Baza e Përbashkët në Perl Harbor – Hickam, që është një prej objekteve më të mëdha të marinës amerikane, tha se të shtënat filluan rreth orës 2;30 të paditës së të mërkurës. Baza që u mbyll për pak kohë u rihap sërish. Kantieri shërben për riparimin, mirëmbajtjen dhe modernizimin e anijeve dhe nëndetëseve të Flotës amerikane të Paqësorit, selia e së cilës është në Pearl Harbor. Baza është liman i dhjetë luftanijeve dhe 15 nëndetëseve. Guvernatori i Hawaiit, David Ige, tha se Shtëpia e Bardhë ka ofruar "ndihmë nga agjencitë federale". Kantieri ndodhet afër Qendrës Kombëtare Përkujtimore në Pearl Harbor, ku të shtunën shënohet 78 vjetori i sulmit japonez, që çoi në përfshirjen e Shteteve të Bashkuara në Luftën e Dytë Botërore. Më shumë se 2 mijë e 300 amerikanë kishin humbur jetën në sulmin e 7 dhjetorit të vitit 1941.